Document ID: /roh_data/filtered/fineweb-2-filterrobots_roh.jsonl.gz/45152

En Svizra è il dumber dals infectads cun il coronavirus creschì dapi ier per 400 sin radund 25'300. Quai mussan las novas cifras da l'Uffizi federal da sanadad. Il mument datti cunquai 295 cas sin 100'000 abitants – quai ch'è ina da las pli autas valurs en l'Europa.
Minister da sanadad testà negativ
Entant ha il departament federal da l'intern er confermà in rapport da gasettas tenor il qual cusseglier federal Alain Berset saja vegnì testà negativ. Suenter ch'ina persuna en ses departament era vegnida testada positiv l'emna passada ha er Berset stuì far in test.